CELEX: 52014PC0455
Language: lt
Date: 2014-07-10
Title: Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų mobilizavimo pagal 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo 13 punktą (paraiška „EGF/2014/002 NL/Gelderland-Overijssel construction“)

|
			
		
		
		52014PC0455
		
			Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų mobilizavimo pagal 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo 13 punktą (paraiška „EGF/2014/002 NL/Gelderland-Overijssel construction“) /* COM/2014/0455 final  */
			
				
		
		
			
			   	AIŠKINAMASIS MEMORANDUMAS

PASIŪLYMO APLINKYBĖS
1.           Europos prisitaikymo prie
globalizacijos padarinių fondo (EGF) finansinės paramos
taisyklės nustatytos 2013 m. gruodžio 17 d. Europos
Parlamento ir Tarybos reglamente (ES) Nr. 1309/2013 dėl Europos
prisitaikymo prie globalizacijos padarinių fondo (2014–2020 m.), kuriuo
panaikinamas Reglamentas (EB) Nr. 1927/2006[1]
(EGF reglamentas).
2.           2014 m. vasario 20 d.
Nyderlandų valdžios institucijos pateikė paraišką „EGF/2014/002
NL/Gelderland-Overijssel construction“ dėl finansinės paramos iš EGF,
nes iš 89 įmonių, vykdančių NACE 2 red. 41 skyriaus
(Pastatų statyba)[2]
veiklą gretimuose Nyderlandų Gelderlando ir Overeiselio NUTS 2
lygmens regionuose buvo atleista darbuotojų.
3.           Išnagrinėjusi šią
paraišką Komisija, laikydamasi EGF reglamento taikytinų
nuostatų, padarė išvadą, kad sąlygos finansinei paramai iš
EGF suteikti yra įvykdytos.

PARAIŠKOS SANTRAUKA
 EGF paraiška: || „EGF/2014/002 NL/Gelderland-Overijssel construction“ 
 Valstybė narė: || Nyderlandai 
 Susijęs (-ę) regionas (-ai) (NUTS 2 lygmuo): || NL-22 (Gelderlandas) ir NL-21 (Overeiselis) 
 Paraiškos pateikimo data: || 2014 02 20 
 Paraiškos gavimo patvirtinimo data: || 2014 03 05 
 Prašymo pateikti papildomos informacijos data: || 2014 03 06 
 Papildomos informacijos pateikimo terminas: || 2014 04 17 
 Vertinimo atlikimo terminas: || 2014 07 10 
 Intervencijos kriterijus: || EGF reglamento 4 straipsnio 1 dalies b punktas 
 Ekonominės veiklos sektorius (-iai) (NACE 2 red. skyrius): || 41 skyrius (Pastatų statyba) 
 Ataskaitinis laikotarpis (devynių mėnesių): || 2013 03 01–2013 12 01. 
 Atleistų darbuotojų arba darbo veiklą nutraukusių asmenų skaičius per ataskaitinį laikotarpį: || 562 
 Reikalavimus atitinkančių paramos gavėjų, kurie turėtų dalyvauti įgyvendinant veiksmus, skaičius: || 475 
 Prie individualių poreikių pritaikytoms paslaugoms skirtas biudžetas, EUR ||  2 601 250 
 EGF paramai įgyvendinti skirtas biudžetas, EUR ||  108 385 
 Visas biudžetas, EUR ||  2 709 635 
 Iš EGF prašomos finansinės paramos suma (EUR) || 1 625 781 (60 % viso biudžeto) 
PARAIŠKOS VERTINIMAS
Procedūra
4.           Nyderlandų valdžios
institucijos pateikė paraišką „EGF/2014/002 NL/Gelderland-Overijssel
construction“ 2014 m. vasario 20 d., per 12 savaičių nuo tos
dienos, kai buvo įvykdyti 5–6 dalyse pateikti intervencijos kriterijai.
Komisija patvirtino, kad paraišką gavo 2014 m. kovo 5 d. – per dvi
savaites po paraiškos pateikimo. 2014 m. kovo 6 d. Komisija paprašė
Nyderlandų valdžios institucijų pateikti papildomos informacijos.
Nyderlandų valdžios institucijos pateikė tokią papildomą
informaciją per šešias savaites nuo prašymo datos. 2014 m. liepos
10 d. pasibaigia 12 savaičių terminas po išsamios paraiškos
gavimo, per kurį Komisija turėtų baigti įvertinti, ar
paraiška atitinka sąlygas gauti finansinę paramą.
Paraiškos tinkamumas
Intervencijos kriterijai
5.           Šią paraišką
Nyderlandų valdžios institucijos pateikė laikydamosi EGF Reglamento
4 straipsnio 1 dalies b punkte nustatytų intervencijos
kriterijų, pagal kuriuos per devynių mėnesių
ataskaitinį laikotarpį iš įmonių, vykdančių
veiklą tame pačiame NACE 2 red. skyriuje apibrėžtame
ekonominiame sektoriuje ir įsikūrusių viename regione arba
dviejuose gretimuose regionuose pagal NUTS 2 lygmenį, turi būti
atleista ne mažiau kaip 500 darbuotojų[3].
6.           Paraiška susijusi su:
–              
562 darbuotojais, atleistais[4] iš
įmonių[5], vykdančių NACE 2 red. 41 skyriaus (Pastatų statyba)
veiklą gretimuose Gelderlando (NL 22) ir Overeiselio (NL 21) regionuose. 
–              
Devynių mėnesių ataskaitinis
laikotarpis nuo 2013 m. kovo 1 d. iki 2013 m. gruodžio 1 d.
Atleistų darbuotojų ir darbo
veiklą nutraukusių asmenų skaičiaus apskaičiavimas
7.           Atleistų darbuotojų
skaičius apskaičiuotas taip: 
–              
215 – nuo darbdavio individualaus įspėjimo
apie darbuotojo atleidimą arba darbo sutarties nutraukimą dienos;
–              
347 – nuo darbo sutarties nutraukimo de facto
dienos ar nuo jos galiojimo pabaigos.
Reikalavimus atitinkantys paramos
gavėjai
8.           Bendras reikalavimus
atitinkančių paramos gavėjų skaičius yra 562. 
Darbuotojų atleidimo sąsaja su
pasauline finansų ir ekonomikos krize, kaip nurodyta Reglamente (EB)
Nr. 546/2009
9.           Siekdamos įrodyti
darbuotojų atleidimo sąsają su pasauline finansų ir
ekonomikos krize, kaip nurodyta Reglamente (EB) Nr. 546/2009,
Nyderlandų valdžios institucijos teigia, kad yra keletas
priežasčių, nulėmusių neigiamas gamybos ir užimtumo
tendencijas statybos, ypač pastatų (bendros paskirties pastatų
ir namų) statybos sektoriuje – visos tos priežastys susijusios su
finansų ir ekonomikos krize: bankų politika, pagal kurią
įgyvendinamos griežtesnės taisyklės dėl hipotekų ir
kreditų suteikimo ir dėl kurios hipotekų ir kreditų
teikiama daug mažiau; vyriausybės taikomos griežtos taupymo
priemonės, skirtos sumažinti valstybės skolą ir biudžeto
deficitą – ir taip sumažinti viešąsias išlaidas; staigus kainų
ir verčių būsto rinkoje sumažėjimas, dėl kurio
sudėtinga parduoti ir pirkti namus.
10.         Nyderlandų valdžios
institucijos teigia, kad Nyderlandų finansų sektorius yra
tarptautinis pasaulinio masto sektorius, labai priklausantis nuo
investicijų, taip pat nuo kreditų ir hipotekų suteikimo
tarptautinėse kapitalo rinkose. Nyderlandų bankų galimybės
pritraukti Nyderlandų rinkos santaupų kapitalą yra ribotos,
todėl jie negali finansuoti nyderlandiečių hipotekų
naudodami tik nyderlandiečių kapitalą. Taigi Nyderlandų
bankai priklauso nuo pasaulinių kapitalo rinkų. Finansų
sektoriuje taikomos tarptautinės taisyklės dėl sąnaudų
mažinimo, kapitalo investicijų, suteiktų kreditų perkainojimo,
balanso mažinimo ir finansų atsargų. Iš diagramos, kurioje parodyta
hipotekų rinka 2008–2012 m. laikotarpiu, matyti, kad grynasis metinis
augimas gerokai sumažėjo – nuo 7,2 proc. 2008 m. iki 1,9 proc.
2012 m. 
1 diagrama: bankų
hipotekų grynasis metinis augimas
* Nyderlandų
nacionalinio banko duomenys[6]
11.         Duomenys apie kreditų
suteikimą MVĮ nuo 2008 m. rodo mažėjimo tendenciją.
1 grafikas:
kreditų suteikimas MVĮ (šaltinis – Nyderlandų nacionalinis
bankas)[7]
Apie 98 proc. Nyderlandų statybos
įmonių yra mažosios ir vidutinės įmonės, todėl
joms taip pat nesuteikiama kreditų; dėl šios priežasties daug
įmonių bankrutuoja, o darbuotojai atleidžiami iš darbo.
12.         Dėl ekonomikos ir
finansų krizės Nyderlandų vyriausybė buvo priversta
sumažinti biudžeto deficitą ir valstybės skolą – šiam tikslui
pasiekti ji pradėjo įgyvendinti intensyvią programą.
2015 m. biudžeto išlaidos turi būti sumažintos 24 mlrd. EUR. Tai
turės neigiamų padarinių statybos sektoriui, nes viešųjų
išlaidų mažinimas turi tiesioginį neigiamą poveikį investicijoms
į infrastruktūrą ir būsto programas. Nacionalinės
vyriausybės vykdomas viešųjų išlaidų mažinimas taip pat
turi įtakos provincijų vyriausybėms – Gelderlando provincija nuo
2011 m. kasmet išlaidas sumažino 58 mln. EUR. Overeiselio provincija 2014 m. sumažins
savo viešąsias išlaidas 17,4 mln. EUR[8].
Statybos sektorius labai priklauso nuo regiono vidaus rinkos. Dėl
neigiamų ekonominių tendencijų, kurias sukėlė
ekonomikos ir finansų krizė, ir dėl to sumažėjusių iš
valstybės biudžeto finansuojamų programų, statybos sektoriaus
padėtis yra pažeidžiama ir ji tampa dar sudėtingesnė, kai
kalbama apie Gelderlando ir Overeiselio regionų rinkose vykdomą
veiklą. 
13.         2008–2013 m. laikotarpiu
statomų naujų namų Nyderlanduose iš viso sumažėjo
61 014 vienetų. Overeiselio provincijoje naujų namų
statybos mastas sumažėjo 2 625, Gelderlande – 7 941 vienetais.
Sumažėjusios naujų namų kainos ir statybos mastas labai
pakenkė užimtumui statybos sektoriuje. Dėl to daugelis bendrovių
bankrutavo ir daugelis statybos sektoriaus darbuotojų neteko darbo.
1 lentelė.
Naujų namų statybos leidimai[9]
   || Regionai || 2008 m. || 2009 m. || 2010 m. || 2011 m. || 2012 m. || 2013 m. 
 Nyderlandai || Iš viso leidimų || 87 198 || 72 646 || 61 028 || 55 804 || 37 370 || 26 184 
 Overeiselis || Iš viso leidimų || 4 937 || 4 048 || 4 504 || 3 332 || 2 711 || 2 312 
 Gelderlandas || Iš viso leidimų || 12 199 || 9 417 || 8 342 || 8 656 || 5 753 || 4 258 
Darbuotojų atleidimą ir darbo
veiklos nutraukimą lemiantys įvykiai
14.         Finansų ir ekonomikos
krizė Nyderlandų statybos sektoriui daro žalos nuo 2008 m. – nuo
tada nuolat mažėjo gamyba (ji šiek tiek atsigavo tik 2011 m.). 2012 m.
gamyba pastatų statybos sektoriuje (NACE 2 red. 41 skyrius)[10] sumažėjo
10,2 proc., palyginti su 2011 m. 2013 m. ši neigiama tendencija
tęsėsi – kovo mėn. gamybos apimtis sumažėjo dar 10 proc.[11] Apyvartos statybos sektoriuje raida.

Lentelė.
Metinė apyvarta pastatų statybos sektoriuje pagal bendrovės
dydį
 Sektorius (SBI 2008) || Laikotarpis || Raida (visos bendrovės) || Raida (mažos bendrovės) || Raida (vidutinės bendrovės) || Raida (didelės bendrovės) 
 Pastatų statyba || 2008 m. || 10,5 || 16,6 || 11,6 || 6,6 
 Pastatų statyba || 2009 m. || -7,9 || 3,5 || -13,0 || -8,2 
 Pastatų statyba || 2010 m. || -11,9 || -5,6 || -17,1 || -10,1 
 Pastatų statyba || 2011 m. || 3,1 || 8,6 || 7,1 || -3,9 
 Pastatų statyba || 2012 m. || -10,1 || -10,4 || -12,7 || -7,4 
15.         Per pirmuosius du 2013 m.
ketvirčius Nyderlandų statybų sektoriuje prarasta 28 000
darbo vietų[12]
Sektoriaus užimtumas (pateikta tik nyderlandų k.). Iš toliau pateiktos diagramos
matyti, kad daugiausiai darbo vietų per metus prarasta statybos
sektoriuje.
16.         Neigiamos gamybos ir užimtumo
tendencijos Nyderlanduose ypač stipriai pasireiškė Gelderlando ir
Overeiselio provincijose, kuriose įsikūrę daug statybos
bendrovių. 2012 m. Gelderlende veiklą vykdė maždaug 15 500
tokių bendrovių, o Overeiselyje – apie 7 500[13]2012 m. statistika: Overeiselio statistiniai duomenys
ir Gelderlando statistiniai duomenys. 
Toliau pateiktoje lentelėje nurodyta statybos
sektoriaus gamybos apimtis abiejose provincijose 2008–2013 m. laikotarpiu[14]Šaltinis – Statybos sektoriaus tyrimų
ekonomikos institutas, EIB..
 Metai || 2008 m. || 2009 m. || 2010 m. || 2011 m. || 2012 m. || 2013 m. || 2014 m.* 
 Gelderlandas || 7 835 || 7 480 || 6 615 || 7 296 || 6 921 || 6 330 || 6 155 
 Overeiselis || 4 169 || 3 745 || 3 795 || 3 877 || 3 519 || 3 390 || 3 395 
# mln. EUR
* Numatytos sumos
Tikėtinas darbuotojų atleidimo
poveikis vietos, regioninei ar nacionalinei ekonomikai ir užimtumui
17.         Gelderlando statybos
sektoriuje dirba apie 60 000 žmonių, o tai sudaro 6,3 proc.
visų dirbančių gyventojų[15].
Overeiselio statybos sektoriuje dirba 39 500 žmonių, kurie sudaro
7,3 proc. visų dirbančių gyventojų[16]. 2011 m. statybos sektorius
sudarė 12 proc. Gelderlando BVP ir 10 % šalies BVP. Overeiselio
provincijoje ši BVP dalis buvo 8,4 proc.[17]
Statybos sektoriaus indėlis į
Gelderlando ir Overeiselio provincijų BVP.
Lentelė. Su
statybos sektoriumi susijęs regiono BVP
 Dalykas || Sektoriai || Regionai || Laikotarpis || Vertė mln. EUR 
 BVP || Visos ekonominės veiklos rūšys || Nyderlandai || 2011 m. || 536 618 
 BVP || Visos ekonominės veiklos rūšys || Overeiselis || 2011 m. || 31 984 
 BVP || Visos ekonominės veiklos rūšys || Gelderlandas || 2011 m. || 54 186 
 BVP || Statyba || Nyderlandai || 2011 m. || 28 986 
 BVP || Statyba || Overeiselis || 2011 m. || 2 449 
 BVP || Statyba || Gelderlandas || 2011 m. || 3 559 
Šie su užimtumu ir BVP susiję skaičiai
rodo, kad statybos sektoriaus reikšmė provincijos ekonomikai ir darbo
rinkai yra didelė. Todėl manoma, kad šio sektoriaus darbuotojų
atleidimas turės didelį neigiamą poveikį vietos ir regiono
ekonomikai ir atitinkamai užimtumo lygiui.
18.         Gelderlande ir Overeiselyje
didelis atleistų statybos sektoriaus darbuotojų skaičiaus
padidėjimas vertinamas atsižvelgiant į nacionalinius duomenis  –
bedarbių skaičius abiejose provincijose sudaro 39 proc.
visų 2012 m. atleistų darbuotojų. Ši lentelė rodo
bedarbių skaičiaus didėjimą kas mėnesį per trejus
metus[18].

Lentelė.
Atleistų darbuotojų skaičius statybos sektoriuje 
   || S || V || K || B || G || B || L || R || R || S || L || G 
 2011 m. || 5 572 || 4 998 || 4 461 || 4 072 || 3 932 || 4 479 || 4 496 || 4 189 || 4 162 || 4 287 || 4 526 || 5 574 
 2012 m. || 5 961 || 6 184 || 5 825 || 5 614 || 5 580 || 5 643 || 6 270 || 6 486 || 6 474 || 6 712 || 7 404 || 9 060 
 2013 m. || 10 136 || 10 518 || 10 416 || 9 945 || 9 592 || 9 410 || 10 285 || 10 197 || 10 200 || 9 550 || 10 165 || 11 681 
Iš šių skaičių matyti, kokia
sudėtinga abiejų provincijų statybos sektoriaus padėtis.
Nedarbo lygis sektoriuje sparčiai auga – didžiausias augimas
užregistruotas 2012 m. gruodžio mėn. – 2013 m. kovo mėn. ir po to
pokyčių nenustatyta. 
Tiksliniai paramos gavėjai ir
siūlomi veiksmai
Tiksliniai paramos gavėjai
19.         Numatytas reikalavimus
atitinkančių paramos gavėjų, pasinaudosiančių
priemonėmis, skaičius yra 475. 
20.         Pasinaudosiančių
priemonėmis darbuotojų suskirstymas pagal lytį, pilietybę
ir amžiaus grupę:
 Kategorija || Tikslinių paramos gavėjų skaičius 
 Lytis: || Vyrai: || 440 || (92,6 %) 
   || Moterys: || 35 || (7,4 %) 
 Pilietybė: || ES piliečiai: || 475 || (100 %) 
   || ne ES piliečiai: || 0 || (0 %) 
 Amžiaus grupė: || 15–24 m. asmenys: || 15 || (3,1 %) 
   || 25–29 m. asmenys: || 46 || (9,7 %) 
   || 30–54 m. asmenys: || 310 || (65,3 %) 
   || 55–64 m. asmenys: || 104 || (21,9 %) 
   || vyresni nei 64 m. asmenys: || 0 || (0 %) 
Siūlomi veiksmai
21.         Prie
individualių poreikių pritaikytos paslaugos, teiktinos atleistiems
darbuotojams, yra šie veiksmai, kurie kartu sudaro
suderintą prie individualių poreikių pritaikytų
paslaugų paketą, kuriuo siekiama atleistus darbuotojus vėl
įtraukti į darbo rinką:
(1)         
Pagalba ieškant darbo ir registracija
(a)          
Iš pradžių vyksta intensyvi visų
dalyvių registracija, kurios metu patikrinama jų kompetencija,
įgūdžiai, nustatomi jų siekiai ir ateities galimybės.
(b)         
Pagalba ieškant darbo – prie konkrečių
poreikių pritaikyta kiekvienam dalyviui siūloma programa:
aktyvią tiesioginę paramą sudaro darbo paieškos ir darbo keitimo
dokumentų rinkimas, intensyvūs su darbu susiję mokymai, su profesine
karjera susijusi veikla, paslaugų centro statybos pramonės
darbuotojams įkūrimas ir intensyvi darbdavių paieška.
(2)         
Mokymo ir perkvalifikavimo priemonės
Mokymo ir perkvalifikavimo infrastruktūra ir
papildomos priemonės, skirtos statybos sektoriaus ir naujų
profesinių profilių darbuotojams. Šios
priemonės yra svarbi projekto dalis, siekiant atleistiems darbuotojams
suteikti daugiau galimybių darbo rinkoje. Atskiriamas su statybos
sektoriumi susijęs mokymas ir mokymas, susijęs su kitais sektoriais.
Remdamosi ankstesnio EGF projekto rezultatais Nyderlandų valdžios
institucijos ketina skatinti atleistus statybos sektoriaus darbuotojus tapti
universalesniais specialistais, nes tai svariai padidintų tokių
asmenų galimybes įsidarbinti. 
Vykdant ne su statybos sektoriumi susijusius
mokymus reikia atsižvelgti į kandidatų galimybes ir profesinę
patirtį. Nustatyta galimybių transporto sektoriuje, taip pat ir su
statyba susijusiuose sektoriuose, pavyzdžiui, statybų transporto, įrengimo
darbų ir asbesto šalinimo.
Tik išimtiniais atvejais atleistiems darbuotojams
bus siūlomas mokymas, susijęs su sektoriais, kurie visiškai skiriasi
nuo statybos ar susijusių sektorių. Vis dėlto, remiantis
teigiama ankstesnės EGF paramos patirtimi, kuomet kai kurie asmenys
persikvalifikavo, kad galėtų dirbti sveikatos priežiūros
sektoriuje, ir rado jame darbą, ši galimybė taip pat bus svarstoma
įgyvendinant priemones.
Mokymo ir (arba) perkvalifikavimo pavyzdžiai yra:
(a)          
statybininko (dailidės) perkvalifikavimas
į universalesnių įgūdžių, pvz., mūrininko ar
santechniko įgūdžių, turintį meistrą.
(b)         
Statybos sektoriaus darbuotojo perkvalifikavimas,
kad galėtų dirbti transporto sektoriuje.
(c)          
Statybos sektoriaus darbuotojo mokymas, kad
galėtų įsidarbinti naujame sektoriuje, pvz., rasti darbą
sveikatos priežiūros sektoriuje (greitosios pagalbos transporto
priemonėse) arba pasirinkti profesiją sodininkystės ir (arba)
žemės ūkio sektoriuose.
(3)         
Pagalba įsidarbinti kito sektoriaus
įmonėse
Šia priemone dalyviams suteikiama galimybė
dirbti kituose sektoriuose, o ne statybos sektoriuje, kuriame jie dirbo prieš
tapdami bedarbiais. Įvertinti asmens gebėjimus padės tokios
priemonės kaip profesinis orientavimas ir profesinis konsultavimas; jos
bus naudojamos siekiant nustatyti, ar darbuotojas tikrai gali keisti profesiją
ir kokia švietimo programa jam turėtų būti taikoma. Profesinio
orientavimo rezultatas gali būti kandidatui siūloma mokymo programa,
veikiausiai susijusi ne su statybos sektoriumi. 
Įgyvendindamos numatytus veiksmus
Nyderlandų valdžios institucijos taip pat naudos įdarbinimo kitame
sektoriuje priemones, siekdamos parengti kandidatus darbo rinkai apskritai.
Daug projekto dalyvių turi ilgalaikės darbo patirties statybos
sektoriuje ir nėra pratę ieškoti darbo ar naudotis gyvenimo aprašymu
ar socialine žiniasklaida darbo prašymams teikti. Pagal projektą bus
teikiama su minėtomis priemonėmis susijusi parama. 
(4)         
Judumo grupė
Planuojama sukurti lanksčią grupę
tiek darbo ieškantiems asmenims, tiek darbdaviams, siūlantiems (laikinas)
darbo vietas. Ši paslauga gali būti naudojama, siekiant užtikrinti
lankstų judumą. Tokiu būdu perkvalifikuoti darbuotojai
galės įgyti reikiamos darbo patirties ir gali prisistatyti naujiems
darbdaviams. Šiai judumo grupei įkurti ir užmegzti ryšius su
bendrovėmis, kurios nori joje dalyvauti, numatytos biudžeto išlaidos.
Biudžeto išlaidos apima darbo sąnaudas, nuomos sąnaudas ir kitas
būtinas priemones (svetainę, viešuosius ryšius, darbo vietų
skelbimą laikraščiuose ir t. t.). Taigi judumo grupės
tikslas – (laikinos) darbo vietos projekto dalyviams. Po mokymo kursų
darbuotojas (-a) tikriausiai bus įtrauktas (-a) į judumo grupę,
kad rastų darbą. Kartais kandidatui darbas gali būti
pasiūlytas iš karto baigus mokymo kursus, pvz., atlikus stažuotę ar
įgijus darbo patirties bendrovėje mokymų metu. Kandidatai taip
pat gali būti įtraukti į judumo grupę iš karto po jų
priėmimo. Nyderlandų valdžios institucijos mano, kad maždaug 225
projekto dalyvių bus įtraukti į judumo grupę ir ras
darbą pagal šią priemonę.
22.         Čia
aprašyti siūlomi veiksmai yra aktyvios darbo rinkos priemonės,
priskiriamos prie tinkamų finansuoti veiksmų, apibrėžtų EGF
reglamento 7 straipsnyje. Šie veiksmai nepakeičia pasyvių
socialinės apsaugos priemonių. 
23.         Nyderlandų valdžios
institucijos pateikė prašomos informacijos apie veiksmus, kurie
susijusioms įmonėms yra privalomi pagal nacionalinės teisės
aktus arba kolektyvines sutartis. Jos patvirtino, kad finansinė parama iš
EGF nepakeis tokių veiksmų. 
Biudžeto sąmata
24.         Bendros numatytos išlaidos yra
2 709 635 EUR, jos apima prie individualių poreikių
pritaikytų paslaugų išlaidas (2 601 250 EUR) ir
parengiamosios, valdymo, informavimo ir viešinimo, kontrolės ir
ataskaitų teikimo veiklos išlaidas (108 385 EUR).
25.         Bendra
iš EGF prašomos finansinės paramos suma yra 1 625 781 EUR
(60 % visų išlaidų).
 Veiksmai || Numatytas dalyvių skaičius || Numatytos išlaidos vienam dalyviui (EUR) || Bendros numatytos išlaidos (EUR) (% visos sumos) 
 Prie individualių poreikių pritaikytos paslaugos (veiksmai pagal EGF reglamento 7 straipsnio 1 dalies a ir c punktus) 
 Pagalba ieškant darbo || 475 || 1 665 || 790 875 
 Priėmimas || 475 || 515 || 244 625 
 Mokymas ir perkvalifikavimas: a. Mokymas ir perkvalifikavimas statybos sektoriuje b. Mokymas ir perkvalifikavimas susijusiuose sektoriuose c. Mokymas ne statybos sektoriuje ||   75   50 25 ||   5 000   6 500 12 710 ||   375 000   325 000 317 750 
 Pagalba įsidarbinti kito sektoriaus įmonėse || 50 || 3 355 || 167 750 
 Judumo grupė || 225 || 1 691,78 || 380 650 
 Tarpinė suma (a): || – || – ||  2 601 250 
 Parengiamoji, valdymo, informavimo ir viešinimo, kontrolės ir ataskaitų teikimo veikla: 
 1. Parengiamoji veikla || – || 0 
 2. Valdymas || – || 27 096 
 3. Informavimas ir viešinimas || – || 27 096 
 4. Kontrolė ir ataskaitų teikimas || – || 54 193 
 Tarpinė suma (c): || – || 108 385; (4 %) 
 Bendros išlaidos (a + c): || – || 2 709 635 
 EGF parama (60 % visų išlaidų) || – || 1 625 781 
26.         Nurodytiems veiksmams, kaip
veiksmams pagal EGF reglamento 7 straipsnio 1 dalies b punktą,
skirtos išlaidos yra 0 EUR ir todėl neviršija 35 proc. bendrų
išlaidų, skirtų suderintam prie individualių poreikių
pritaikytų paslaugų paketui. 
Išlaidų tinkamumo finansuoti
laikotarpis
27.         2014 m. vasario 1 d.
Nyderlandų valdžios institucijos tiksliniams paramos gavėjams
pradėjo teikti prie individualių poreikių pritaikytas paslaugas.
Todėl 25 punkte (tarpinė suma (a)) nurodytų veiksmų
išlaidos bus tinkamos finansuoti iš EGF finansinės paramos nuo 2014 m.
vasario 1 d. iki 2016 m. vasario 20 d. 
28.         2014 m. vasario 1 d.
Nyderlandų valdžios institucijos pradėjo patirti administracines
išlaidas, susijusias su EGF įgyvendinimu. Todėl parengiamosios,
valdymo, informavimo ir viešinimo, kontrolės ir ataskaitų teikimo
veiklos išlaidos laikomos tinkamomis finansuoti iš EGF finansinės paramos
nuo 2014 m. vasario 1 d. iki 2016 m. rugpjūčio 20 d.
Iš nacionalinių ar Sąjungos
fondų finansuojamų veiksmų papildomumas
29.         Nyderlandų valdžios
institucijos nurodė, kad pirmiau aprašytoms priemonėms, kurioms
skiriama finansinė parama iš EGF, nebus skiriama finansinė parama
pagal kitas Sąjungos finansines priemones.
30.         Nacionalinio išankstinio
finansavimo ar bendro finansavimo šaltinis yra 250 000 EUR subsidija,
kurią Overeiselio provincija skyrė iš EGF finansuojamoms
reintegracijos priemonėms, skirtoms buvusiems darbuotojams paremti, taip
pat lėšos, kurias skyrė socialiniai partneriai (O&O fondsen),
kuriomis bus prisidėta prie likusio reikalingo bendro finansavimo
(t. y. 833 854 EUR).
Tvarka, pagal kurią buvo konsultuotasi
su tiksliniais paramos gavėjais ar jų atstovais arba socialiniais
partneriais, vietos ir regiono valdžios institucijomis
31.         Nyderlandų valdžios
institucijos nurodė, kad suderintas prie individualių poreikių pritaikytų
paslaugų paketas parengtas konsultuojantis su profesinėmis
sąjungomis ir darbdavių organizacijomis. Socialiniai statybos
sektoriaus partneriai Nyderlanduose dalyvauja švietimo įstaigų
valdyme. Šių įstaigų švietimo specialistai valdo šiam sektoriui
skirtus mokymo ir švietimo centrus. Socialiniai partneriai taip pat valdo
Techninį statybos sektoriaus biurą, kuris pradėjo rengti
šią paraišką. 2013 m. gruodžio 3 d., gruodžio 5 d. ir gruodžio 16 d.
Overeiselio provincijoje ir 2013 m. gruodžio 20 d. Gelderlando provincijoje
surengti regioninio lygmens posėdžiai, kuriuose dalyvavo sektoriaus
atstovai ir statybos bendrovės. Suinteresuotosios šalys kartu su
Darbuotojų draudimo agentūra (UWV) įvertino problemos
pobūdį ir mastą ir parengė veiksmus, skirtus padėti
atleistiems darbuotojams grįžti į darbo rinką, visų pirma
teikiant paraišką dėl EGF paramos.
Valdymo ir kontrolės sistemos
32.         Paraiškoje pateiktas išsamus
valdymo ir kontrolės sistemos aprašas, kuriame nurodyta susijusių
institucijų atsakomybė. Nyderlandai pranešė Komisijai, kad
finansinę paramą valdys ir kontroliuos tos pačios institucijos,
kurios valdo ir kontroliuoja Europos socialinio fondo (ESF) teikiamą
paramą. 
Susijusios valstybės narės
prisiimti įsipareigojimai
33.         Nyderlandų valdžios
institucijos suteikė visas reikiamas garantijas: 
–              
bus laikomasi vienodo požiūrio ir
nediskriminavimo principo suteikiant galimybę naudotis siūlomais
veiksmais ir juos įgyvendinant;
–              
buvo laikytasi nacionaliniuose ir ES teisės
aktuose nustatytų su kolektyviniu atleidimu susijusių
reikalavimų;
–              
tuo atveju, kai darbuotojus atleidusios
įmonės tęsė savo veiklą po jų atleidimo, jos
įvykdė teisinius reikalavimus, reglamentuojančius
darbuotojų atleidimą, ir atitinkamai pasirūpino savo darbuotojais;
–              
siūlomais veiksmais parama bus teikiama
atskiriems darbuotojams ir ji nebus naudojama įmonėms arba sektoriams
restruktūrizuoti;
–              
siūlomi veiksmai nebus finansiškai remiami iš
kitų Sąjungos fondų ar finansinių priemonių ir bus
išvengta bet kokio dvigubo finansavimo;
–              
siūlomi veiksmai papildys
struktūrinių fondų lėšomis finansuojamus veiksmus;
–              
EGF finansinė parama atitiks procedūrines
ir materialines Sąjungos taikomas valstybės pagalbos taisykles.
POVEIKIS BIUDŽETUI
Biudžeto pasiūlymas
34.         EGF didžiausia metinė
suma neturi viršyti 150 mln. EUR (2011 m. kainomis), kaip nustatyta
2013 m. gruodžio 2 d. Tarybos reglamento (ES, Euratom) Nr. 1311/2013,
kuriuo nustatoma 2014–2020 m. daugiametė finansinė programa,
12 straipsnyje[19].
35.         Išnagrinėjusi
paraišką pagal taikytinas EGF reglamento 13 straipsnio 1 dalies
sąlygas ir atsižvelgusi į tikslinių paramos gavėjų
skaičių, siūlomus veiksmus ir numatytas išlaidas, Komisija
siūlo mobilizuoti iš EGF 1 625 781 EUR sumą,
atitinkančią 60 % siūlomų veiksmų bendrų
išlaidų, kad būtų suteikta finansinė parama pagal
pateiktą paraišką.
36.         Siūlomą
sprendimą mobilizuoti EGF lėšas bendrai priims Europos Parlamentas ir
Taryba, kaip nurodyta 2013 m. gruodžio 2 d. Europos Parlamento,
Tarybos ir Komisijos tarpinstitucinio susitarimo dėl biudžetinės
drausmės, bendradarbiavimo biudžeto klausimais ir patikimo finansų
valdymo 13 punkte[20].
Susiję aktai
37.         Komisija, pateikdama šį
pasiūlymą dėl sprendimo mobilizuoti EGF lėšas, Europos
Parlamentui ir Tarybai taip pat pateikia pasiūlymą pervesti
1 625 781 EUR sumą į atitinkamą biudžeto
eilutę.
38.         Kartu su šiuo pasiūlymu
dėl sprendimo mobilizuoti EGF lėšas Komisija priims sprendimą
dėl finansinės paramos kaip įgyvendinimo aktą, kuris
įsigalios tą dieną, kai Europos Parlamentas ir Taryba priims
siūlomą sprendimą mobilizuoti EGF lėšas.
Pasiūlymas
EUROPOS PARLAMENTO IR TARYBOS SPRENDIMAS
dėl Europos prisitaikymo prie
globalizacijos padarinių fondo lėšų mobilizavimo pagal 2013 m.
gruodžio 2 d. Europos Parlamento, Tarybos ir Komisijos tarpinstitucinio
susitarimo dėl biudžetinės drausmės, bendradarbiavimo biudžeto
klausimais ir patikimo finansų valdymo 13 punktą
(paraiška „EGF/2014/002 NL/Gelderland-Overijssel construction“)
EUROPOS PARLAMENTAS IR EUROPOS
SĄJUNGOS TARYBA,
atsižvelgdami į Sutartį dėl
Europos Sąjungos veikimo,
atsižvelgdami į 2013 m. gruodžio 17
d. Europos Parlamento ir Tarybos reglamentą (ES) Nr. 1309/2013
dėl Europos prisitaikymo prie globalizacijos padarinių fondo
(2014–2020 m.), kuriuo panaikinamas Reglamentas (EB) Nr. 1927/2006[21], ypač į jo
15 straipsnio 4 dalį,
atsižvelgdami į Europos Komisijos
pasiūlymą,
laikydamiesi 2013 m. gruodžio 2 d.
Europos Parlamento, Tarybos ir Komisijos tarpinstitucinio susitarimo dėl
biudžetinės drausmės, bendradarbiavimo biudžeto klausimais ir
patikimo finansų valdymo[22]
13 punkte nustatytos tvarkos,
kadangi:
(1)       Europos prisitaikymo prie
globalizacijos padarinių fondas (toliau – EGF) įsteigtas teikti
paramą atleistiems darbuotojams ir darbo veiklą nutraukusiems
savarankiškai dirbantiems asmenims dėl su globalizacija susijusių
esminių pasaulio prekybos sistemos struktūrinių
pokyčių ir padėti jiems vėl integruotis į darbo
rinką;
(2)       EGF didžiausia metinė
suma neviršija 150 mln. EUR (2011 m. kainomis), kaip nustatyta
Tarybos reglamento (ES, Euratom) Nr. 1311/2013, kuriuo nustatoma 2014–2020
m. daugiametė finansinė programa[23],
12 straipsnyje;
(3)       2014 m. vasario 20 d.
Nyderlandai pateikė paraišką dėl EGF mobilizavimo, nes iš 89
įmonių, vykdančių NACE 2 red. 41 skyriaus (Pastatų
statyba)[24]
veiklą gretimuose Gelderlando ir Overeiselio NUTS 2 lygmens regionuose
buvo atleista darbuotojų ir ją papildė išsamesne informacija,
kaip nustatyta Reglamento (ES) Nr. 1309/2013 8 straipsnio 3 dalyje. Ši
paraiška atitinka EGF finansinės paramos sumai nustatyti taikomus
reikalavimus, kaip nustatyta Reglamento (ES) Nr. 1309/2013
13 straipsnyje;
(4)       todėl iš EGF
turėtų būti mobilizuota 1 625 781 EUR suma
finansinei paramai pagal Nyderlandų pateiktą paraišką suteikti,
PRIĖMĖ ŠĮ
SPRENDIMĄ: 
1 straipsnis
2014 finansinių metų Europos
Sąjungos bendrajame biudžete EGF lėšos mobilizuojamos siekiant skirti
1 625 781 EUR įsipareigojimų ir mokėjimų
asignavimų sumą.
2 straipsnis
Šis sprendimas
skelbiamas Europos Sąjungos oficialiajame leidinyje.
Priimta Briuselyje
Europos Parlamento vardu                           Tarybos
vardu
Pirmininkas                                                    Pirmininkas
[1]               OL L 347, 2013 12 20, p. 855.
[2]               2006 m. gruodžio 20 d. Europos Parlamento ir Tarybos
reglamentas (EB) Nr. 1893/2006, nustatantis statistinį ekonominės
veiklos rūšių klasifikatorių NACE 2 red. ir iš dalies
keičiantis Tarybos reglamentą (EEB) Nr. 3037/90 bei tam tikrus
EB reglamentus dėl konkrečių statistikos sričių (OL L
393, 2006 12 30, p. 1).
[3]               OL L 154, 2003 6 21, p. 1, su pakeitimais,
padarytais Komisijos reglamentu (ES) Nr. 31/2011.
[4]               Pagal EGF reglamento 3 straipsnio a punktą.
[5]               Susijusių įmonių sąrašas ir iš
kiekvienos įmonės atleistų darbuotojų skaičius
pateiktas priede. 
[6]               Šaltinis:http://www.dnb.nl/nieuws/nieuwsoverzicht-en-archief/statistisch-nieuws-2012/dnb280065.jsp.
[7]               Kredietverlening
aan het MKB stuurgroep kredietverlening 2 mei 2012. (Kreditai, kuriuos suteikė bankai mažosioms ir
vidutinėms įmonėms)
[8]               http://www.gelderland.nl/smartsite.dws?id=10825. Straipsnis apie biudžetą ir Gelderlando
provincijos vyriausybės vykdomą išlaidų mažinimą. http://www.overijssel.nl/bestuur/overijssel/begroting-overijssel/. Straipsnis apie biudžetą ir Overeiselio
provincijos vyriausybės vykdomą išlaidų mažinimą. 
[9]               http://statline.cbs.nl/StatWeb/publication/?DM=SLNL&PA=82001NED&D1=0&D2=0-1&D3=0&D4=0,8,10&D5=237,254,271,288,305,l&HDR=T,G4&STB=G3,G1,G2&VW=T
[10]             http://statline.cbs.nl/StatWeb/publication/?DM=SLNL&PA=71999ned&D1=a&D2=a&D3=1&D4=19,24,29,34,l&HDR=T,G1&STB=G2,G3&VW=T
[11]             http://statline.cbs.nl/StatWeb/publication/default.aspx?DM=SLNL&PA=81808ned&D1=a&D2=a&D3=0&D4=118%2c135%2c138-145&HDR=T&STB=G1%2cG2%2cG3&VW=T. Apyvartos statybos sektoriuje raida.
[12]             http://www.cbs.nl/nl-NL/menu/themas/arbeid-sociale-zekerheid/publicaties/arbeidsmarkt-vogelvlucht/korte-termijn-ontw/2006-arbeidsmarkt-vv-bedrijfstak-art.htm. Sektoriaus užimtumas (pateikta tik nyderlandų k.) 
[13]             2012 m. statistika:
Overeiselio statistiniai duomenys ir Gelderlando statistiniai duomenys.
http://www.gelderland.databank.nl/;
http://www.overijssel.nl/overijssel/cijfers-kaarten/databank-overijssel/. Regioninės gamybos duomenys, EIB, gamybos ir
užimtumo lūkesčiai statybos pramonėje 2014 m.
[14]             Šaltinis – Statybos
sektoriaus tyrimų ekonomikos institutas, EIB. Gamybos apimtis 2008–2013 m.
[15]             Gelderlando
provincijos ekonominių tyrimų biuras. Gelderlando provincijos
statistiniai duomenys. http://www.gelderland.databank.nl/
[16]             Overeiselio
provincijos duomenų bazė. Darbo vietų skaičius statybos
sektoriuje 2012 m. http://overijssel.databank.nl/
[17]             http://statline.cbs.nl/StatWeb/publication/?DM=SLNL&PA=81355NED&D1=2&D2=0,8&D3=0,9,11&D4=l&HDR=T,G3&STB=G1,G2&VW=T. Statybos sektoriaus indėlis į Gelderlando
ir Overeiselio provincijų BVP.
[18]             Gelderlando
ir Overeiselio Darbuotojų išmokų instituto (UWV) duomenys. 
[19]             OL L 347, 2013 12 20, p. 884.
[20]             OL C 373, 2013 12 20, p. 1.
[21]             OL L 347, 2013 12 20, p. 855.
[22]             OL C 373, 2013 12 20, p. 1.
[23]             OL L 347, 2013 12 20, p. 884.
[24]             2006 m. gruodžio 20 d. Europos Parlamento ir Tarybos
reglamentas (EB) Nr. 1893/2006, nustatantis statistinį ekonominės
veiklos rūšių klasifikatorių NACE 2 red. ir iš dalies
keičiantis Tarybos reglamentą (EEB) Nr. 3037/90 bei tam tikrus
EB reglamentus dėl konkrečių statistikos sričių (OL L
393, 2006 12 30, p. 1).
PRIEDAS

 Įmonės, iš kurių atleisti darbuotojai || Regionai – atleistų darbuotojų darbo vieta || Kiekvienoje įmonėje atleistų darbuotojų skaičius || Metodas (-ai), naudotas (-i) atleistų darbuotojų skaičiui nustatyti 
 A. Beverwijk en Zonen B.V. || Overeiselis (NL21) || 3 || 2 
 Aan de Stegge Presolid Home Bv || Overeiselis (NL21) || 2 || 2 
 Aannemers- en Staalconstructiebedrijf Aan de Stegge B.V. || Overeiselis (NL21) || 13 || 2 
 Aannemersbedrijf Bramer BV || Overeiselis (NL21) || 6 || 2 
 Aannemersbedrijf G. Bronkhorst en Zn Bv || Gelderlandas (NL22) || 20 || 3 
 Aannemersbedrijf H. De Bondt Ede Bv || Gelderlandas (NL22) || 7 || 3 
 Aannemersbedrijf H.J.W. Beijers V.O.F. || Gelderlandas (NL22) || 2 || 2 
 Aannemersbedrijf Haafkes Veldwachter BV || Overeiselis (NL21) || 3 || 2 
 Aannemersbedrijf Haarman || Gelderlandas (NL22) || 1 || 2 
 Aannemersbedrijf Hoenderboom Bv || Gelderlandas (NL22) || 12 || 3 
 Aannemersbedrijf Horenberg B.V. || Overeiselis (NL21) || 8 || 2 
 Aannemersbedrijf J.Valk & Zonen B.V. || Overeiselis (NL21) || 3 || 2 
 Aannemersbedrijf Rijsdijk || Gelderlandas (NL22) || 1 || 2 
 Aannemersbedrijf Rougoor Bv || Gelderlandas (NL22) || 2 || 3 
 Aannemingsbedrijf Boks vof || Gelderlandas (NL22) || 1 || 3 
 Aannemingsbedrijf E.G.J. Steggink B.V. || Overeiselis (NL21) || 1 || 2 
 Aannemingsbedrijf HJ te Selle Bv || Gelderlandas (NL22) || 1 || 2 
 Aannemingsbedrijf J.A. van Boxtel B.V. || Gelderlandas (NL22) || 3 || 2 
 Aannemingsbedrijf Mecklenfeld B.V. || Overeiselis (NL21) || 7 || 2 (1 darbuotojas), 3 (6 darbuotojai) 
 Aannemingsbedrijf Neijenhuis Bv || Gelderlandas (NL22) || 11 || 3 
 Aannemingsbedrijf van Kessel B.v. || Gelderlandas (NL22) || 1 || 3 
 Aannemingsmaatschappij Olde-Rikkert Bv || Overeiselis (NL21) || 46 || 2 (2 darbuotojai), 3 (44 darbuotojai) 
 AB Bouwservice Oost Nederland B.V. || Gelderlandas (NL22) || 1 || 2 
 Allure Bouw Bv || Overeiselis (NL21) || 26 || 3 
 B.v. aannemingsmaatschappij v/h P.Poeles || Overeiselis (NL21) || 8 || 3 
 Bergman Aannemersbedrijf || Gelderlandas (NL22) || 1 || 3 
 Beton-, Onderhoud-en Uitzet Werken Beerdsen || Gelderlandas (NL22) || 3 || 3 
 Bouw- en Aannemingsbedrijf Rijswijk Bv || Gelderlandas (NL22) || 4 || 3 
 Bouw- en Handelscentrum G.H. Bruggink B.V. || Gelderlandas (NL22) || 1 || 2 
 Bouwbedrijf EBU Doetinchem B.V. || Gelderlandas (NL22) || 7 || 2 
 Bouwbedrijf Gebr. Kamphuis B.V. || Overeiselis (NL21) || 14 || 2 
 Bouwbedrijf Gebroeders Kleinjan Bv || Overeiselis (NL21) || 10 || 3 
 Bouwbedrijf H.J. Klomps B.V. || Gelderlandas (NL22) || 9 || 2 
 Bouwbedrijf Heimensen BV || Gelderlandas (NL22) || 5 || 2 
 Bouwbedrijf Hulshof || Overeiselis (NL21) || 7 || 2 
 Bouwbedrijf IJzerman Heerde B.V. || Gelderlandas (NL22) || 1 || 2 
 Bouwbedrijf J H Scholten B.v. || Overeiselis (NL21) || 6 || 3 
 Bouwbedrijf J. Heldoorn B.V. || Overeiselis (NL21) || 1 || 2 
 Bouwbedrijf Kampman B.V. || Gelderlandas (NL22) || 4 || 2 
 Bouwbedrijf Louis Wijnhout B.V. || Gelderlandas (NL22) || 1 || 2 
 Bouwbedrijf Middelhuis & Wopereis B.v. || Gelderlandas (NL22) || 7 || 3 
 Bouwbedrijf Ottenhof BV || Overeiselis (NL21) || 5 || 2 
 Bouwbedrijf Regeling bv || Overeiselis (NL21) || 36 || 3 
 Bouwbedrijf Roosdom Tijhuis Rijssen B.V. || Overeiselis (NL21) || 2 || 2 
 Bouwbedrijf Sprong BV || Gelderlandas (NL22) || 11 || 3 
 Bouwbedrijf 't Woud Bv || Gelderlandas (NL22) || 15 || 3 
 Bouwbedrijf Thus-Heebing B.V. || Gelderlandas (NL22) || 1 || 2 
 Bouwbedrijf Van Swaay || Gelderlandas (NL22) || 1 || 2 
 Bouwbedrijf Verploegh BV || Gelderlandas (NL22) || 1 || 2 
 Bouwbedrijf Wensink & Prins BV || Overeiselis (NL21) || 6 || 2 
 Bouwcollectief Voorstonden Bv || Gelderlandas (NL22) || 8 || 3 
 Bouwlijn Van Dijk B.V. || Gelderlandas (NL22) || 1 || 2 
 Bouwonderneming Hoppen BV || Overeiselis (NL21) || 1 || 2 
 Broekhuizen Kabo B.V. || Gelderlandas (NL22) || 2 || 2 
 De Vree en Sliepen BV || Gelderlandas (NL22) || 1 || 2 
 De Zeeuw BV || Gelderlandas (NL22) || 1 || 2 
 Design Bouw B.V. || Overeiselis (NL21) || 6 || 2 
 Dijkhuis Aannemersbedrijf BV || Overeiselis (NL21) || 1 || 2 
 Dst Bouw Management International Bv || Overeiselis (NL21) || 1 || 3 
 Gebr. van der Geest B.V. || Overeiselis (NL21) || 1 || 2 
 Gebrs Lukkassen Metselwerk Bv || Gelderlandas (NL22) || 45 || 3 
 Giesbers-Arnhem Bouw B.V. || Gelderlandas (NL22) || 3 || 2 
 Giesbers-Wijchen Bouw B.V. || Gelderlandas (NL22) || 1 || 2 
 Groothuis bouwgroep || Overeiselis (NL21) || 1 || 2 
 Hegeman Bouw Vriezenveen B.V. || Overeiselis (NL21) || 5 || 2 
 Henk Selles Bouwbedrijf || Overeiselis (NL21) || 1 || 2 
 Hoffman Bouwbedrijf B.V. || Gelderlandas (NL22) || 8 || 2 
 Hoornstra Bouw B.V. || Gelderlandas (NL22) || 5 || 2 
 Kempink Bouwbedrijf Bv || Gelderlandas (NL22) || 11 || 3 
   || Gelderlandas (NL22) || 2 || 2 
 Klein Haar aannemersbedrijf || Gelderlandas (NL22) || 4 || 2 
 Koopmans Bouwgroep B.V. || Overeiselis (NL21) || 7 || 2 
 Kraay aannemingsbedrijf bv || Gelderlandas (NL22) || 15 || 3 
 Plegt-Vos Bouwgroep B.V. || Overeiselis (NL21) || 2 || 2 
 Prefab totaal BV || Overeiselis (NL21) || 23 || 3 
 Rots Bouw B.V. || Gelderlandas (NL22) || 7 || 2 
 Rtw Bv || Overeiselis (NL21) || 7 || 3 
 Stenfert Spantbouw B.V. || Gelderlandas (NL22) || 1 || 2 
 Temmink bouwbedrijf || Overeiselis (NL21) || 2 || 2 
 Tomberg Funderingen en Onderbouw BV || Gelderlandas (NL22) || 2 || 3 
 Van Benthem's Aannemingsbedrijf Bv || Overeiselis (NL21) || 1 || 2 
 Van Dijk Bouw B.V. || Gelderlandas (NL22) || 4 || 2 
   || Overeiselis (NL21) || 5 || 2 
 Van Dijk Bouw Twente B.V. || Overeiselis (NL21) || 2 || 2 
 Van Driesten Harskamp Bouwbedrijf B.V. || Gelderlandas (NL22) || 1 || 2 
 Van Kessel Bouw Bv || Gelderlandas (NL22) || 1 || 2 
 Vastbouw Oost BV || Overeiselis (NL21) || 1 || 2 
 Veluwezoom Verkerk Bouw B.V. || Gelderlandas (NL22) || 19 || 2 
 VOF Oleander || Overeiselis (NL21) || 4 || 3 
 Wam & van Duren Bouwgroep BV || Gelderlandas (NL22) || 1 || 2 
 Bendras atleistų darbuotojų skaičius Iš viso įmonių ||   || 562 ||   
 89